Kaksoiskansalaisuuteen liittyvät uhkat liittyvät erityisesti niihin tilanteisiin, joissa kaksoiskansalainen pääsee työskentelemään kansallisen turvallisuuden kannalta merkittävään tehtävään. Kaksoiskansalaisen lähtövaltio voi uhkailla ja kiristää omia kansalaisiaan toimimaan esimerkiksi Suomen kansallisen turvallisuuden intressien vastaisesti.
Suojelupoliisi torjuu uhkaa tekemällä tällaisiin tehtäviin valittavista henkilöistä turvallisuusselvityksen. Siinä voidaan selvittää myös henkilön yhteydet ulkomaille. Suojelupoliisin näkökulmasta turvallisuusselvitysmenettely on tällä hetkellä pääosin toimiva ratkaisu riskien hallitsemiseksi.
Turvallisuusselvitykset | Suojelupoliisi